# Bolet d'agulles (grup de bolets)

Els bolets d'agulles són bolets anuals amb barret, de revers cobert amb agulles (espines o agullons), de textura que va des de la carnosa a l’endurida fins a la del cuir.
Són bolets terrícoles i micorrízics o bé sapròfits i lignícoles

## Grans grups de bolets d'agulles

Es diferencien quatre grans grups de bolets d'agulles, n'indiquem les espècies més corrents:

### Llengües de bou

Bolets carnosos, fràgils, amb la superfície del barret llisa, irregular, de color blanc a beix pàl·lid o ataronjat, i de revers amb espines del color del barret o més pàl·lides i que es desprenen quan les freguem amb els dits.
Entre les llengües de bou més corrents:
* Hydnum repandum, llengua de bou
* Hydnum rufescens, llengua de bou rogenca
* Hydnum albidum, llengua de bou blanca
* Hydnum ellipsosporum, llengua de bou esvelta
* Hydnum umbilicatum, llengua de bou de melic
* Sistotrema confluens, llengua de bou de ventall
* Hydnum vesterholtii, llengua de bou ocràcia
* Hydnum ovoideisporum, llengua de bou petita

### Pelutxos

Són bolets de carn relativament escassa, en forma de peülla, ventall o corall (irregularment ramificats). Es caracteritzen per estar coberts amb espines de secció circular.
Entre els pelutxos més corrents:
* Hericium flagellum, pelutxo d’avet
* Hericium coralloides, pelutxo de corall
* Hericium cirrhatum, pelutxo de ventalls
* Hericium erinaceus, pelutxo ver

### Sabateres d'agulles

Són bolets terrestres, anuals, de mitjans a grans, de carn compacta, homogènia, endurida però flexible com el cuir, que es trenca amb una certa dificultat.
Les espècies de sabateres d'agulles més corrents són:
* Hydnellum fennicum, sabatera d’agulles amarga
* Hydnellum scabrosum, sabatera d’agulles aspra
* Hydnellum amygdaliolens, sabatera d’agulles d’olor d’ametlles amargues
* Sarcodon squamosus, sabatera d’agulles d’ull de perdiu
* Hydnellum fuligineoviolaceum, sabatera d’agulles de carn porpra
* Hydnellum joeides, sabatera d’agulles de carn violeta
* Sarcodon lundellii, sabatera d’agulles de Lundell
* Sarcodon imbricatus, sabatera d’agulles de pícea
* Sarcodon quercinofibulatus, sabatera d'agulles de roure
* Phellodon fuligineoalbus, sabatera d’agulles de vora blanca
* Hydnellum lepidum, sabatera d’agulles farinosa
* Hydnellum glaucopus, sabatera d’agulles fissurada
* Sarcodon cyrneus, sabatera d’agulles llisa d’alzina
* Sarcodon leucopus, sabatera d’agulles llisa de pi

### Boixes d'agulles

Són bolets terrestres, anuals, de menuts a mitjans, sovint fusionats entre ells; de carn compacta, homogènia, endurida, que es trenca amb molta dificultat; tenen l'aspecte d'un tap de fusta; revers amb agulles o agulletes, micorrízics.
Les boixes d'agulles s'ordenen en dos grups segons el color:
* Boixes brunes d’agulles:
** Hydnellum caeruleum, boixa blava
** Hydnellum suaveolens, boixa blava d’olor
** Hydnellum dianthifolium, boixa de clavell
** Hydnellum peckii, boixa de sang
** Hydnellum compactum, boixa massissa
** Hydnellum ferrugineum, boixa rovellada
** Hydnellum. concrescens, boixa rugosa d’alzina
** Hydnellum scrobiculatum, boixa rugosa de pi
** Hydnellum aurantiacum, boixa taronja d’agulles blanques
** Hydnellum auratile, boixa taronja d’agulles taronges
** Hydnellum. spongiosipes, boixa vellutada de faig
* Boixes negres d’agulles
** Phellodon confluens, boixa confluent
** Phellodon melaleucus, boixa grisenc
** Phellodon niger, boixa negra
** Phellodon tomentosus, boixa vellutada de pi

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 3 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Laessøe, Thomas; Petersen, Jens H. Fungi of temperate Europe. Princeton Oxford: Princeton University Press, 2019. ISBN 978-0-691-18037-3.
* ↑ «Diccionari de la llengua catalana». [Consulta: 29 novembre 2023].